b"\n_START_ARTICLE_\nAvicida\n_START_PARAGRAPH_\nAvicida \xc3\xa9s una subst\xc3\xa0ncia qu\xc3\xadmica que s'usa per matar ocells._NEWLINE_Les aus gran\xc3\xadvores desenterren les llavors sembrades o se les mengen directament de la planta. Els ocells que mengen fruita esperen que aquesta estigui ja madura i amb nom\xc3\xa9s una picada la inutilitzen per a la venda._NEWLINE_Tradicionalment s'havia usat l'estricnina que tamb\xc3\xa9 \xc3\xa9s un potent ver\xc3\xad per l'home (molt usat en les novel\xc2\xb7les d'Agatha Christie)i que en temps passats era de venda lliure i disponible a qualsevol casa._NEWLINE_Tamb\xc3\xa9 s'utilitzen per matar ocells els derivats clorats DRC-1339 i CPTH_NEWLINE_L'\xc3\xbas d'avicides est\xc3\xa0 prohibit en molts pa\xc3\xafsos, ja que afecten a tota la fauna en general i moltes aus estan protegides oficialment._NEWLINE_En la pr\xc3\xa0ctica se substitueixen pels productes qu\xc3\xadmics repel\xc2\xb7lents i altres estrat\xc3\xa8gies com l'\xc3\xbas de canons que fan soroll, xarxes, pl\xc3\xa0stics grocs, etc._NEWLINE_El popular espantaocell no \xc3\xa9s efectiu perqu\xc3\xa8 els ocells s'hi acostumen."